ช่วยสรุปบทความ การรักษาโรคฟันผุให้หน่อย
การรักษาโรคฟันผุ ส่วนใหญ่ทันตแพทย์จะกำจัดเนื้อฟันที่ผุออก และอุดฟันด้วยวัสดุอุดฟันชนิดต่างๆ เช่น วัสดุอุดอะมัลกัม (Dental amalgam) หรือวัสดุอุดเรซินคอมโพสิต (Resin composite) ถ้าเป็นฟันผุขนาดใหญ่ที่ผุลึกถึงโพรงประสาทฟัน มีการอักเสบของเนื้อเยื่อในโพรงประสาทฟัน (Pulpitis) จำเป็นที่จะต้องได้รับการรักษาคลองรากฟันก่อนที่จะอุดฟัน หรือทำครอบฟัน หากโรคลุกลามมากก็จำเป็นก็ต้องถอนฟัน 
แนวทางการดูแลรักษาฟันผุตามระยะของฟันผุซึ่งมี 4 ระยะ ได้แก่ 
โรคฟันผุระยะที่ 1 กรดเริ่มทำลายเคลือบฟัน อาจเห็นเป็นรอยสีขาวขุ่นบริเวณที่เป็นผิวเรียบของฟัน หรือหลุมร่องฟัน ยังไม่มีอาการ การแปรงฟันให้สะอาด และใช้ฟลูออไรด์ทาเฉพาะที่ ฟลูออไรด์ช่วยการคืนกลับแร่ธาตุสู่ฟัน ช่วยยับยั้งการลุกลามของโรคฟันผุได้ โรคฟันผุ
ระยะที่ 2 การกัดกร่อน ลึกลงไปถึงชั้นเนื้อฟัน มีสีเทาดำ เห็นรูผุ มีเศษอาหารติด การผุ จะลุกลามเร็วกว่าระยะแรก เนื่องจากชั้นเนื้อฟันแข็งแรงน้อยกว่าชั้นเคลือบฟัน จะเริ่มมีอาการเสียวฟัน เมื่อถูกของร้อน เย็น หรือหวานจัด ระยะนี้ จำเป็นต้องพบทันตแพทย์เพื่อทำการรักษาโดยการอุดฟัน โรคฟันผุระยะที่ 3 เป็นขั้นรุนแรงขึ้น มีการทำลายลึกถึงโพรงประสาทฟัน มีการอักเสบของเนื้อเยื่อภายในโพรงประสาทฟัน มีอาการปวด อาจปวดตลอดเวลา หรือปวดเป็นพักๆ มีการตกค้างของเศษอาหาร มีกลิ่น เมื่อฟันผุทะลุถึงโพรงประสาทฟันแล้ว การอุดฟันตามปกติทำไม่ได้ ต้องรักษาคลองรากฟันก่อน หากติดเชื้ออาจรักษาด้วยยาปฏิชีวนะก่อนการรักษาคลองรากฟัน โรคฟันผุ
ระยะที่ 4 ถ้าผู้ป่วยอดทนต่อความเจ็บปวดของการอักเสบจนผ่านเข้าสู่ระยะนี้ เนื้อเยื่อโพรงประสาทฟันจะถูกทำลายลุกลามไปที่ปลายราก จะเจ็บๆ หายๆ เป็นช่วงๆ เกิดฝีหนองบริเวณปลายราก มีอาการบวม หรือมีฝีทะลุมาที่เหงือก ฟันโยก เชื้อโรคลุกลามเข้าสู่กระแสเลือด และระบบน้ำเหลืองของร่างกาย การรักษาจำเป็นต้องถอนฟัน และหลังการถอนฟัน ควรต้องใส่ฟันเทียมทดแทนเพื่อความสวยงาม เพื่อการบดเคี้ยว และเพื่อป้องกันฟันข้างเคียงไม่ให้ล้มเอียง
 ป้องกันฟันผุได้อย่างไร ควรพบทันตแพทย์เมื่อไร การป้องกันการเกิดฟันผุ มีความสำคัญอย่างยิ่งโดยเฉพาะผู้ที่มีความเสี่ยงต่อการเกิดฟันผุสูง เช่น เด็กเล็ก หรือผู้ที่มีภาวะปากแห้งจากน้ำลายน้อย ซึ่งโดยทั่วไป ป้องกันฟันผุได้โดย 1. คนทั่วไปสามารถป้องกันฟันผุด้วยตนเอง โดยการสังเกตมองด้วยตาเปล่า เพื่อตรวจหาบริเวณที่ผิวฟันเป็นรู มีการเปลี่ยนสีเป็นสีดำ ร่วมกับมีอาการปวดฟัน 2. การไปพบทันตแพทย์ทุก 3-6 เดือน โดยทั่วไป ทันตแพทย์แนะนำให้ทุกๆคนพบทันตแพทย์เพื่อตรวจช่องปากและฟันทุก 3-6 เดือน หรือ บ่อยตามคำแนะนำของทันตแพทย์ เพื่อตรวจช่องปาก และขูดหินน้ำลาย หินปูน ทำความสะอาดฟัน ซึ่งจะลดการเกิดโรคฟันผุ และทันตแพทย์ยังจะตรวจพบฟันผุที่เกิดขึ้นใหม่ และรักษาก่อนที่โรคจะลุกลามมาก 3. การแปรงฟันโดยใช้ยาสีฟันที่ผสมฟลูออไรด์ Fluoride หรือน้ำยาบ้วนปากผสมฟลูออไรด์ และการใช้ไหมขัดฟัน Dental floss เพื่อขจัดคราบจุลินทรีย์ และเศษอาหารออก อย่างน้อยวันละ 2 ครั้ง ฟลูออไรด์ช่วยการคืนกลับแร่ธาตุสู่ฟัน เป็นการเสริมสร้างผิวฟันให้แข็งแรง และการใช้ไหมขัดฟัน เพื่อทำความสะอาดซอกฟันที่แปรงฟันไม่ถึง
การรักษาโรคฟันผุ ทันตแพทย์จะกำจัดเนื้อฟันที่ผุออก และอุดฟันด้วยวัสดุอุดฟัน ถ้าเป็นฟันผุขนาดใหญ่ที่ผุลึกถึงโพรงประสาทฟัน มีการอักเสบของเนื้อเยื่อในโพรงประสาทฟัน (Pulpitis) จำเป็นที่จะต้องได้รับการรักษารากฟันก่อนหรือทำครอบฟัน หากโรคลุกลามมากก็จำเป็นก็ต้องถอนฟัน
การดูแลฟันขึ้นอยู่กับระยะของโรคฟันผุ มี 4 ระยะ
ระยะที่ 1 เริ่มมีรอยสีขาวขุ่นบริเวณเรียบของฟัน การแปรงฟันและใช้ฟลูออไรด์ช่วยคืนกลับแร่ธาตุในฟัน
ระยะที่ 2 มีรูผุและอาการเสียวฟัน ต้องพบทันตแพทย์ทำการอุดฟัน
ระยะที่ 3 มีการทำลายถึงโพรงประสาทฟัน มีอาการปวดตลอดเวลา ต้องรักษาคลองรากฟัน
ระยะที่ 4 เนื้อเยื่อโพรงประสาทถูกทำลายลุกลามไปที่ปลายราก ต้องถอนฟันและใส่ฟันเทียมทดแทน

การป้องกันฟันผุเป็นสิ่งสำคัญ โดยเฉพาะกับผู้ที่มีความเสี่ยงสูง เช่น เด็กเล็ก หรือมีภาวะปากแห้ง วิธีป้องกันได้ดังนี้
สังเกตและตรวจสอบเองเพื่อค้นหาร่องฟัน, การเปลี่ยนสี, และอาการปวดฟัน
พบทันตแพทย์ทุก 3-6 เดือนเพื่อตรวจและทำความสะอาดฟัน, โดยแนะนำให้ทุกคนพบทันตแพทย์ตามคำแนะนำ
แปรงฟันด้วยยาสีฟันที่มีฟลูออไรด์ และใช้ไหมขัดฟันอย่างน้อย 2 ครั้งต่อวัน เพื่อลดการเกิดโรคฟันผุและทำความสะอาดที่แปรงฟันไม่ถึง
16.ทันตกรรม Dentistry